b'\n_START_ARTICLE_\nKatmai\n_START_PARAGRAPH_\nKatmai on kihtvulkaan P\xc3\xb5hja-Ameerikas Alaska poolsaarel. K\xc3\xb5rgus 2047 meetrit. Purskas viimati 1912. aastal. Toona eraldus hinnanguliselt 28 km\xc2\xb3 purdmaterjali, aga kuna Katmai asub v\xc3\xa4heasustatud piirkonnas, siis on purske t\xc3\xa4pset tugevust raske hinnata ja purske tekitatud kahjud olid v\xc3\xa4ikesed. Katmai purse on ajaloolisel ajal ainuke ette tulnud ignimbriidi purse ja ignimbriit kui vulkanoloogiline n\xc3\xa4htus kirjeldati esmakordselt just Katmai vulkaani juures. Purskel tekkinud kivimid olid r\xc3\xbcoliit, datsiit ja andesiit.'